APSTIPRINĀTS

ar VSIA “Latvijas Radio” valdes

17.01.2020. rīkojumu Nr.4/ A1 – 10.1.

|  |
| --- |
|  |

**VSIA „Latvijas Radio” (reģ. nr. 40003080614)**

**konkursa**

**par Latvijas Radio 5- Pieci.lv**

**SATURA REDAKTORA / REDAKTORES**

**amata vietu**

**nolikums**

1. **Konkursa vispārīgie noteikumi**

Nolikums nosaka kārtību, kādā tiek organizēts un norisinās pretendentu atlases atklāts konkurss (turpmāk – Konkurss) uz VSIA „Latvijas Radio” (turpmāk – Radio) *„Latvijas Radio 5 – Pieci.lv”,* (turpmāk – LR5), galvenā satura redaktora/-es amata vietu.

* 1. LR5 satura redaktora/-es pienākumi ietver:
		1. Realizēt LR5 programmu atbilstoši Radio misijai, programmu veidošanas un ētikas kodeksiem.
		2. Nodrošināt LR5 formāta izpildi atbilstoši Sabiedriskajam pasūtījumam.
		3. Noteikt LR5 redakcionālo dienaskārtību, aktualitātes saskaņojot ar citām struktūrvienībām.
		4. Koordinēt un kontrolēt LR5 raidījumu tematiku atbilstoši LR5 redakcionālajai nostājai un Sabiedriskajam pasūtījumam.
		5. Veidot radošu uz pozitīvu rezultātu orientētu darbu („prāta vētras”, „ideju bankas”, individuālas pārrunas u.t.t.).
		6. Paaugstināt LR5 programmas kvalitāti, balstoties uz socioloģisko pētījumu rezultātiem un auditorijas izmaiņām.
		7. Nodrošināt LR5 programmas plānošanu un izmaiņas tajā atbilstoši Radio iekšējās kārtības noteikumiem.
		8. Organizēt un piedalīties LR5 plānotajās sapulcēs. Informēt par LR5 programmas plāniem un izmaiņām.
		9. Plānot svētku un atceres dienu programmas atbilstoši Sabiedriskajam pasūtījumam un LR5 plānam.
		10. Izstrādāt un piedalīties jaunu projektu ieviešanā LR5 atbilstoši Sabiedriskajam pasūtījumam.
		11. Sadarboties ar citu struktūrvienību vadītājiem.
		12. Nodrošināt LR5 raidījumu skanējumu darbinieku atvaļinājumā laikā.
		13. Nodrošināt atgriezenisko saiti ar klausītājiem (vēstules, e-pasti, tikšanās ar klausītājiem, telefona zvani utt.).
1. **Konkursa komisijas sastāvs**
	1. Konkursa komisijas (turpmāk – Komisija) sastāvā tiek iekļauti:
		1. Komisijas vadītāja LR valdes locekle Sanita Dika- Bokmeldere;
		2. Komisijas locekļi:
			1. LR5 programmas direktore Ilva Milzarāja;
			2. LR5 galvenais redaktors/radio raidījuma producents Uldis Ziediņš;
			3. LR2 galvenais satura redaktors Kaspars Mauriņš;
			4. Personāla daļas vadītāja Dace Ozoliņa.
	2. Komisijas sastāvs var tikt mainīts gadījumā, ja tam ir objektīvi iemesli– Komisijas locekļa slimība vai cita neplānota prombūtne.
	3. Jautājumus, kas nav noregulēti nolikumā, izlemj Komisija, balsojot ar vienkāršu balsu vairākumu.
2. **Pieteikšanās konkursam un konkursa termiņi**
	1. Pēc Konkursa izsludināšanas Radio mājas lapā pretendenti iesniedz nolikumā noteikto informāciju **līdz** **2020.gada 30.janvāra plkst. 24:00**, to nosūtot elektroniski uz elektroniskā pasta adresi darbs@latvijasradio.lv ar norādi „VAKANCE: LR5 SATURA REDAKTORA/-ES AMATS”.
	2. Pretendentiem tiek izvirzītas šādas amata prasības:
		1. Vēlama augstākā izglītība komunikācijas zinātnē vai tai pietuvinātā zinātnē.
		2. Izpratne par Radio kā sabiedrisko mediju, tā darbības pamatprincipiem.
		3. Izpratne par LR5 auditorijas mediju lietošanas paradumiem un vajadzībām.
		4. Pieredze žurnālistikā, radio raidījumu vadīšanā vai publiskajā runā.
		5. Labas angļu valodas zināšanas.
		6. Labas *MS Office* lietotāja prasmes, vēlams skaņas un video montāžas prasmes.
		7. Labas zināšanas latviešu un ārzemju populārajā mūzikā.
	3. Pretendentiem jāiesniedz:
		1. motivācijas vēstule;
		2. Curriculum Vitae (CV) – obligāta prasība norādīt kontakttālruņa numuru un e-pasta adresi;
		3. izglītību apliecinošu dokumentu kopijas.
3. **Konkursa norise**
	1. Konkurss norit trīs kārtās.
	2. Konkursa pirmajā kārtā **2020.gada 31.janvārī** Komisija vērtē pretendenta iesniegto informāciju. **Uz otro kārtu tiek virzīti pretendenti, kuri ir iesnieguši visu pieprasīto informāciju,** **un kura formāli atbilst Konkursa nolikuma 3.punktam**.
	3. Laikā **no 2020.gada 3.februāra līdz 2020.gada 10.februārim** Radio Personāla daļa organizē darba intervijas ar pretendentiem, kuri izturējuši otro kārtu. Personāla daļa pa tālruni vienojas ar pretendentu par darba intervijas laiku, nepieciešamības gadījumā nosūtot informāciju uz pretendenta elektroniskā pasta adresi. Darba intervija notiek Radio telpās Doma laukumā 8, Rīgā.
		1. Konkursa trešajā kārtā Komisija **līdz 2020.gada 11.februārim** vērtē pretendentu atbilstību darba intervijas vērtēšanas kritērijiem.
	4. Visā konkursa laikā pretendenti tiek vērtēti objektīvi, pamatojoties tikai uz nolikumā noteiktajām prasībām un kritērijiem.
4. **Pretendenta vērtēšanas kritēriji**
	1. Konkursa pirmajā kārtā Komisija vērtē pretendenta iesniegtās informācijas atbilstību nolikumam un atbilstību Konkursa prasībām, kā arī profesionālo piemērotību amata vietai, pamatojoties uz pretendenta iesniegtajiem pieteikuma dokumentiem: CV un motivācijas vēstuli.
	2. Konkursa otrajā kārtā komisija vērtē pretendenta sniegumu darba intervijā, pārliecinoties par pretendenta atbilstību Konkursa prasībām un profesionālo piemērotību amata vietai. Komisija ņem vērā:

5.3.1. profesionālās kompetences un pieredzi;

5.3.2. izpratni par Radio kā sabiedrisko mediju, LR 5 vietu un lomu Latvijas mediju telpā;

5.3.3. LR5 satura redaktora/-es pienākumu izpratni;

5.3.4. Pārliecināšanas, argumentēšanas, uzstāšanās prasmes.

1. **Pretendentu vērtēšanas kārtība**
	1. Komisija pretendentus vērtē Komisijas sēdēs, kuras sasauc Komisijas vadītājs.
	2. Katrs Komisijas loceklis vērtē katru pretendentu, aizpildot individuālā vērtējuma veidlapu (Pielikums Nr.1).
	3. Katrs Komisijas loceklis kritērijus vērtē četru punktu sistēmā, attiecībā uz katru pretendentu katru no četriem kritērijiem novērtējot ar vienu no šādām atzīmēm: 4 – teicami, 3 – labi, 2 – viduvēji, 1 –vāji.
	4. Otrajā kārtā tiek aprēķināts katra Komisijas locekļa piešķirto vērtējumu vidējais aritmētiskais, saskaitot katra kritērija vērtējumu un izdalot ar kritēriju skaitu. Tiek aprēķināta otrās kārtas kopīgā vidējā atzīme katram pretendentam, saskaitot vidējos aritmētiskos vērtējumus un izdalot ar Komisijas locekļu skaitu.
	5. Trešajā kārtā katrs Komisijas loceklis vērtē katra pretendenta individuālo sniegumu darba intervijā, aizpildot individuālā vērtējuma veidlapu (Pielikums Nr.1).
	6. Katrs Komisijas loceklis kritērijus vērtē četru punktu sistēmā, attiecībā uz katru pretendentu katru no četriem kritērijiem novērtējot ar vienu no šādām atzīmēm: 4 – teicami, 3 – labi, 2 – viduvēji, 1 –vāji.
	7. Trešajā kārtā tiek aprēķināts katra Komisijas locekļa piešķirto vērtējumu vidējais aritmētiskais, saskaitot katra kritērija vērtējumu un izdalot ar kritēriju skaitu. Tiek aprēķināta trešās kārtas kopīgā vidējā atzīme katram pretendentam, saskaitot vidējos aritmētiskos vērtējumus un izdalot ar Komisijas locekļu skaitu.
	8. Pretendenti, kas ieguvuši kopīgo vidējo atzīmi, kas nav zemāka par trīs, tiek izvirzīti galīgā lēmuma pieņemšanai.
	9. **Gala lēmums par pretendentiem tiek pieņemts līdz 2020.gada 15.februārim** Komisijas noslēguma sēdē, Komisijai kopīgi nonākot pie galīgā secinājuma par darba tiesisko attiecību uzsākšanu ar pretendentu vai pieņemot lēmumu par Konkursa noslēgšanos bez rezultātiem.
	10. Komisija, motivējot savu lēmumu, ir tiesīgi izvēlēties jebkuru no pretendentiem, kurš izvirzīts galīgā lēmuma pieņemšanai, vai arī neizvēlēties nevienu no tiem. Nevienprātības gadījumā Komisija atklāti balso ar vienkāršu balsu vairākumu.
	11. Komisijas locekļu individuālo vērtējumu veidlapas ir neatņemamas konkursa sastāvdaļas.
	12. Par savu lēmumu Komisija informē visus pretendentus, kuri piedalījās otrajā kārtā. Komisijai nav jāpamato savs lēmums.

**Pielikums Nr.1**

pie

VSIA „Latvijas Radio” konkursa

par LR5 satura redaktora/-es amata vietu

(otrā kārta)

**Komisijas locekļa \_\_\_\_\_\_\_\_\_\_\_\_\_\_\_\_\_\_\_\_\_\_\_**

**darba intervijas**

**individuālā vērtējuma veidlapa**

saskaņā ar konkursa nolikuma 5.2. punktā noteiktajiem vērtēšanas kritērijiem un 6.3.punktā noteikto vērtēšanas kārtību

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Pretendenta****vārds, uzvārds** | **Pirmais kritērijs:** | **Otrais kritērijs:** | **Trešais kritērijs:** | **Ceturtais kritērijs:** | **Kritēriju vērtējuma kopējā summa**(1+2+3+4) | **Vidējais aritmētiskais**((1+2+3+4)/ 4) |
|  |  | Profesionālās kompetences un pieredze | Izpratne par Radio kā sabiedrisko mediju, LR 5 vietu un lomu Latvijas mediju telpā | LR5 satura redaktora/-es pienākumu izpratne | Pārliecināšanas, argumentēšanas, uzstāšanās prasmes |  |  |